Inna

Elena Aleksandra Apostoleanu (, g. ), geriau žinoma sceniniu vardu Inna – rumunų dainininkė.

Pasauliniai pirmųjų trijų dainininkės studijinių albumų pardavimai siekia keturis milijonus kopijų, todėl ji yra sėkmingiausia Rumunijos atlikėja.

 Muzikinė karjera 
Jos debiutinis singlas „Hot“ (2008 m.) sulaukė komercinės sėkmės visame pasaulyje ir užėmė pirmąsias vietas Rumunijos ir Europos topuose. 2009 m. rugpjūtį pasirodė dainininkės debiutinis studijinis albumas tuo pačiu pavadinimu, kuris sulaukė auksinio ir platininio sertifikavimo. Jame buvo keletas kitų Europoje sėkmingų singlų, įskaitant „Amazing“ (2009 m.), dainininkės antrąjį singlą, užėmusį pirmąją vietą Rumunijos topuose.
Antrasis albumas „I Am the Club Rocker“ (2011 m.) sulaukė pasaulinės sėkmės dėl singlo „Sun Is Up“ (2010 m.). 2011 m. buvo paskelbta, kad Inna yra daugiausia uždirbanti Rumunijos ir Rytų Europos atlikėja. Trečiasis Inna albumas „Party Never Ends“ (2013 m.) dvejus metus iš eilės buvo nominuotas kaip geriausias albumas „Romanian Music Awards“ apdovanojimuose ir pateko į Meksikos topo dešimtuką.

Ketvirtasis atlikėjos studijinis albumas, pavadintas jos sceniniu vardu, pasirodė 2015 m. spalį ir jame buvo daina „Diggy Down“ – trečiasis Inna singlas, užėmęs pirmąją vietą Rumunijoje. 2017 m. išleido penktąjį albumą „Nirvana“, kurio singlai sulaukė sėkmės Europos šalių, tokių kaip Rumunija ir Turkija, topuose. 2018 m. pasirašė sutartį su įrašų kompanija „Roc Nation“, kad 2019 m. gegužę išleistų šeštąjį studijinį albumą „Yo“. Septintasis studijinis albumas „Heartbreaker“ pasirodė 2020 m. lapkritį. Aštuntasis Inna albumas „Champagne Problems“ buvo išleistas dviem dalimis – 2022 m. sausį ir kovą.

Devintasis Inna albumas „Just Dance“ taip pat buvo išleistas dviem dalimis – 2023 m. vasarį ir balandį. 2024 m. išleido du albumus – „Everything or Nothing“ ir „El Pasado“.
 Diskografija 

 Studijiniai albumai 
Hot (2009)
I Am the Club Rocker (2011)
Party Never Ends (2013)
Inna (2015)
Nirvana (2017)
Yo (2019)
Heartbreaker (2020)
Champagne Problems (2022)
Just Dance (2023)
Everything Or Nothing (2024)
El Pasado (2024)
 Išnašos 

Kategorija:Rumunijos muzikai